cyanic-selkie/wikianc huggingface dataset:
Spīdola (radiouztvērējs)
Interesanti fakti
Čukču valodā vārds spidola ir sugasvārds, kas apzīmē jebkuru portatīvo tranzistoru radio.
Atlants
Atlants ir ģeogrāfijas, vēstures vai citas nozares karšu sakopojums vienā izdevumā. Papildu atlantos atrodamajām kartēm un diagrammām, atlantos bieži ir arī attēli, tabulas, fakti par iekļautajiem apgabaliem. Nosaukumu "atlants" pirmais lietojis Gerhards Merkators.
Vatikāns
Vatikāna armija
Pirmā un nozīmīgākā kauja kurā iesaistījās Šveices gvardi bija 1527. gada 6. maijā, kad 147 no 189 gvardiem, ieskaitot komandieri, krita cīņā ar Svētās Romas impērijas imperatora Kārļa V karaspēku, kas bija iebrucis Romā.
Aminoindāndioni
Aminoindāndioni ir indāndiona atvasinājumi ar vienu vai vairākām aminogrupām molekulā. Krāsainas kristāliskas vielas, kas nešķīst ūdenī, taču šķīst organiskos šķīdinātājos, veidojot ūdenī šķīstošus sāļus.
Šēgrena sindroms
Simptomi
Apmēram pusei slimnieku ir novērojamas sistēmiskas slimības izpausmes: vispārējais vājums, hronisks nogurums, dažreiz ar nedaudz paaugstinātu temperatūru, sāpes locītavās, sāpes muskuļos (mialģija), stīvums it īpaši no rīta. Tomēr akūts miozīts praktiski nav sastopams.
Latvijas futbola izlase 2010. gadā
Spēles
🇱🇻 latvia: 12. Andris Vaņins — 2. Oskars Kļava, 6. Deniss Ivanovs, 13. Kaspars Gorkšs (K), 15. Dzintars Zirnis — 18. Jurijs Žigajevs (14. Andrejs Perepļotkins 86'), 3. Vitālijs Astafjevs, 8. Aleksandrs Cauņa, 5. Juris Laizāns (21. Kristaps Grebis 82'), 10. Andrejs Rubins — 17. Artjoms Rudņevs.
Francija
Francijas karaliste
17. un 18. gadsimta mijā Francijā valdīja Luijs XIV, kura laikā izveidojās absolūtā monarhija. Viņa varas laikā Francija bija Eiropas spēcīgākā valsts, ar lielāko iedzīvotāju skaitu un koloniālajām ambīcijām Ziemeļamerikā, Karību jūrā, Āfrikā un Indijā. Francijai bija vadošā loma Eiropas politikā, ekonomikā un kultūrā. Franču valoda kļuva par Eiropas aristokrātu un diplomātu valodu, Franču apgaismotāji ietekmēja filozofiju un literatūru. 18. gadsimtā franču zinātnieki veica nozīmīgus atklājumus.
Bruņotie spēki
Francijai ir aptuveni 359 000 karavīri. Militārajiem izdevumiem 2020. gadā tika tērēti 2,1% no iekšzemes kopprodukta, kas ievērojami pārniedza vidējos 1,6 procentus Eiropas Savienībā. Francija tērē aptuveni 22% no ES aizsardzības budžeta. 10% no Francijas aizsardzības budžeta tā iegulda kodolieroču uzturēšanā.
Transports
Sazarotais un blīvais ceļu tīkls veidojies jau tālā senatnē, kad cauri Francijai gāja svarīgākie satiksmes ceļi uz Pireneju un Apenīnu pussalu. Valsts transporta sistēmu veido ātrgaitas dzelzceļu un autoceļu maģistrāles, kas veiksmīgi kombinējas ar iekšējiem un ārējiem ūdensceļiem un cauruļvadu transportu. Dzelzceļu kopgarums pārsniedz 34 tūkstošus kilometru, autoceļu kopgarums - 805 tūkstošus kilometru. Ārējos sakarus nodrošina arī jūras transports (lielākās ostas - Marseļa un Havra) un aviotransports (lielākās lidostas - Parīzē, Nicā, Marseļā). Marseļas ostā sākas Eiropā lielākais transkontinentālais naftas vads, kas iet uz Karlsrūes naftas pārstrādes uzņēmumiem. Pēc Eirotuneļa atklāšanas kļuva iespējama sauszemes satiksme starp kontinentu un Lielbritānijas salu.
Literatūra
19. gadsimtā nozīmīgākie rakstnieki bija Viktors Igo, Aleksandrs Dimā un Žils Verns.
Mūzika
Neskatoties uz Luī Kuperēna (Louis Couperin), Žana-Filipa Ramo (Jean-Philippe Rameau) un Žana-Batista Lilī (Jean-Baptiste Lully) klasiskās mūzikas darbiem, franču mūzika starptautiski kļuva slavena 19. gadsimta beigās un 20. gadsimta sākumā. Tādi komponisti kā Ektors Berliozs, Kamijs Sensānss, Moriss Ravēls, Klods Debisī un Polijā dzimušais Frideriks Šopēns radīja frančiem raksturīgo mūzikas stilu, ko tālāk pilnveidoja 20. gadsimta komponisti, piemēram, Pjērs Bulēzs (Pierre Boulez), Darjī Mijo (Darius Milhaud) un Eriks Satī. 20. gadsimta beigās daudz eksperimenti tika veikti elektroniskajā un akustiskajā mūzikā. IRCAM (Eksperimentu un pētījumu institūts mūzikā un akustikā), kas atrodas Parīzē, joprojām veic pētījumus un cenšas ieviest dažādus mūzikas jauninājumus.
Tūrisms
Parīzes metropolē atrodas arī viena no Disnejlendām.
Ūlofs Palme
Dzīvesgājums
1986. gada 28. februārī Palme kopā ar sievu pastaigājās pa Stokholmas centru pēc kino apmeklējuma. Neilgi pirms pusnakts uz Zviedrijas premjerministru no tuvas distances tika izšauts. Lai arī Palme tika nogādāts slimnīcā, tomēr no gūtā ievainojuma viņš nomira neilgi pēc pusnakts. Palmes slepkava joprojām nav noskaidrots.
Nazāls līdzskanis
Latviešu valoda
Latviešu valodas nazālie līdzskaņi ir:
Airīte
Vēsture
Airītes platsliežu stacijas pagaidu ēka celta 1928. gadā, būvējot Glūdas—Liepājas dzelzceļu. Stacijas mūra ēka uzbūvēta 1935. gadā, pēc tipveida projekta, līdzīgi kā Jostas un Tadaiķu stacijas. Projekta autors, iespējams, ir inženieris un arhitekts Artūrs Tramdahs. 1947. gadā izdota pavēle demontēt 600 mm stacijas pievedceļu (tas veda no stacijas pāri Cieceres upei Zirņu ciema virzienā). Savulaik stacija kalpojusi par visai lielu tranzīta un tirdzniecības centru, padomju laikos apkārtējās viensētas iznīcinātas, stacijas nozīme mazinājusies, līdz 90. gadu sākumā tā slēgta. Vēlāk te bijis pieturas punkts, bet kopš 2001. gada Airītē pasažieru vilcieni nepietur.
Arvīds Sabonis
A. Sabonis savu spēlētāja karjeru sāka un beidza Lietuvas leģendārākajā klubā Kauņas "Žalgiris".
Sennorvēģu valoda
Vēsture
Pakāpeniski sennorvēģu valoda ir attīstījusies par mūsdienu islandiešu, fēriešu, jaunnorvēģu, norvēģu būkmola, dāņu un zviedru valodām. No nosauktajām valodām vistuvākā sennorvēģu valodai ir islandiešu valoda. Islandiešu valoda no sennorvēģu valodas ir aizguvusi savu fonēmu sistēmu. Vidusmēra islandiešu valodas pratējs saprot sennorvēģu rakstu valodu, kas gan nedaudz atšķiras ar pareizrakstību, semantiku un vārdu kārtību. Izruna, sevišķi patskaņi, neatšķiras tik ļoti, kā citās skandināvu valodās.
Aļģes
Izplatība
Uz sauszemes dzīvojošās mikroskopiskās aļģes mitrā laikā strauji vairojas, un ir redzamas uz ēku sienām, klintīm, akmeņiem, koku stumbriem un augsnes virskārtas. Ja iestājas sausuma periods, aļģu šūnas pāriet miera stāvoklī un var saglabāties pat vairākus gadu desmitus.
Kellija Klarksone
Karjera
Decembrī iznāca ceturtais singls no albuma — dziesma Because Of You, kura noturējās 4 nedēļas virsotnē. 2006. gada 18. janvārī albums Breakaway 5 reizes tika atzīts par platīna ASV un tāpat 2006. gada maijā tas 5 reizes tika atzīts par platīna Kanādā. 2006. gada februārī dziedātāja saņēma uzreiz divus Grammy apbalvojumus kategorijās "Labākā sieviešu popmūzikas izpildītāja" un "Labākais popmūzikas albums".
Limuzīns Jāņu nakts krāsā
Sižets
Tad sākas pietiekami ironisks stāsts par alkatību, divkosību, viltību, iemīlēšanos un visādiem ķīviņiem. Mirtas tante vairākkārtīgi pārraksta testamentu — kurš nu katrā brīdī liekas visvairāk pelnījis lielo mantojumu.
Stāmeriena
Stāmeriena ir apdzīvota vieta Gulbenes novada Stāmerienas pagastā. Izvietojusies ziemeļos no Stāmerienas ezera Ludzupītes krastos pie Gulbenes—Alūksnes šaursliežu dzelzceļa (stacija Stāmeriene) 3,5 km no pagasta centra Vecstāmerienas, 16 km no novada centra Gulbenes un 200 km no Rīgas.
Vasaras laiks
[[Attēls:DaylightSaving-World-Subdivisions.png|thumb|335px| Zilā krāsā — valstis, kas pāriet uz vasaras laiku;
Pāreja uz vasaras laiku, saīsinājumā DST (en), ir pulksteņu pārregulēšana, lai vakaros dienasgaisma būtu ilgāk, bet rītos — mazāk, tādējādi taupot elektroenerģiju. Parasti pāreja uz vasaras laiku notiek, pavasarī pagriežot pulksteņus par stundu uz priekšu, bet rudenī — par stundu atpakaļ.
Diskusija par sezonālās laika maiņas atcelšanu ES valstīs
Visu Eiropas Savienības dalībvalstu iedzīvotāju aptaujas rezultāti norādīja, ka 84% no aptaujātiem atbalstīja sezonālās laika maiņas atcelšanu. 2019. gada 26. martā Eiropas parlaments nobalsoja par sezonālās laika maiņas atcelšanu (410 par, 192 pret), tomēr ES Padome to vilcinājās apstiprināt.
Rīgas klimats
Atmosfēras spiediens
Ar atmosfēras spiediena maiņām saistīti vējapstākļi. Aukstajā gadalaikā (oktobris — marts) valdošie ir D vēji (janvārī un februārī DA vēji), bet no maija līdz augustam — DR, R, ZR un pat Z vēji (visbiežāk ZR) vēji. Retāk vērojami ZA un A vēji, kas ziemas mēnešos atnes no Krievijas Eiropas daļas centrālajiem rajoniem aukstās gaisa masas. Ziemā ar R vējiem no Atlantijas okeāna ieplūst silts gaiss, bet vasarā vēsāks un mitrāks nekā kontinentālajos rajonos. Vasarā siltāki ir DA vēji, tiem līdzi ieplūst sasilušais gaiss no kontinentālajiem rajoniem. Vislēnākie ir ZA vēji, bet stiprākie gan ziemā, gan vasarā un rudenī ir ZR vēji. Lielāks vēja ātrums ir aktīvākas cikloniskās darbības periodā rudenī un ziemā. Stipri vēji — 15 m/s un vairāk bieži ir rudenī, sevišķi Rīgas līča piekrastē, retāk pilsētas centrā. Visstiprākais vējš Rīgā, Vētra 30 m/s, tika novērots 1969. gada 2. novembrī. Vismazākais vēja ātrums ir no maija līdz septembrim un arī ziemas beigās, februārī un martā.
Sniega sega
Skatoties novērojumu datus, visos ziemas mēnešos visbiezākā sniega sega Rīgā ir novērota sekojošos datumos:
Augsnes sasalums
Augsnes sasalums ir atkarīgs no sniega segas biezuma, augsnes īpašībām, mitruma apstākļiem un gaisa temperatūras. Rīgā zeme sāk sasalt vidēji decembra trešajā dekādē, bet atkūst aprīļa pirmajās desmit dienās. Izveidojoties normālam sniega segas biezumam ap 10—15 cm, zemes sasaluma dziļums ziemas beigās sasniedz vidēji 48 cm. Ja sniegu patstāvīgi attīra, zeme sasalst intensīvāk un sasaluma dziļums sasniedz 85 cm. Bargā ziemā ar plānu sniega segu augsne var sasalt vairāk nekā 1 metra dziļumā, kā tas notika 1946./1947. gada ziemā.
Citas parādības
Migla Rīgā ir iespējama visu gadu, vidēji 44 dienas, maksimums 60 dienas. Visvairāk miglainu dienu ir no oktobra līdz martam (59%), mazāk laika posmā no maija līdz jūnijam. Rudenī un ziemā migla ir aptuveni 5 stundas, ar maksimumu 8 stundas, vasarā vidēji 3 stundas. Migla veidojas galvenokārt naktī.
Lielais sprādziens
Atklāšanas vēsture
Einšteins domāja, ka konstante ir viņa mūža lielākā kļūda. Ja viņš būtu vairāk ticējis savai relativitātes teorijai un mazāk tālaika astronomijai, Einšteins, iespējams, būtu varējis nākt klajā ar visu laiku iespaidīgāko atklājumu zinātnes vēsturē — ka Visums atrodas eksplozijas stāvoklī.
Ape
Iedzīvotāju skaita izmaiņas
Esošajās robežās, pēc CSP un OSP datiem.
Lielais sprādziens
Visuma paātrināšanās
Izplešanās teorija atrisināja horizonta problēmu. Izplešanās bija Visuma ātruma milzīga paātrināšanās. Tas nozīmē gan to, ka līdz ar katru nākamo soli laikā uz priekšu ātrums strauji pieaug, gan to, ka ar katru soli atpakaļ laikā ātrums vienlīdz strauji samazinās. Ja izplešanās procesu apskata atpakaļvirzienā, top skaidrs — kādā laika sprīdī Visums ir izpleties tik lēnām, ka tā atsevišķās daļas atradušās cita citas gaismas horizontā, un tādējādi ir atrisināta arī horizonta problēma.
Ērģeļu stabules rezonansi iespējams aprēķināt ļoti precīzi, ņemot vērā stabules garumu un skaņas ātrumu. Ja pēc tam rezonansi izmēra, realitāte sasaucas ar teoriju. Kvantu mehānika rāda, ka inflācijas laukā bijis papilnam svārstību un trokšņu visās frekvencēs. Lielā Sprādziena sākumelamentā — lode — troksnis palielinājies un sasniedzis skaņas viļņu apjomu. Tāpat kā ērģeļu stabulē, pāri atlikuši tikai rezonanses viļņi, un to frekvences ir atkarīgas no lodes apmēriem. Pēdējos 13,7 miljardos gadu Lielā Sprādziena skaņas nav gājušas mazumā — kosmiskajā mikroviļņu fonā tās ir iespējams izlasīt tā sīkas variācijas. Skaņas pārspiediena apgabali sablīvējoties uzsila, savukārt zemspiediena apgabali kļuva aukstāki. Inflācijas teorija ļoti precīzi paredz ikviena toņa frekvenci un augstumu, un kopš deviņdesmitajiem gadiem kosmologi lolo dedzīgu vēlēšanos to izmērīt praksē.
Vanuatu
Vēsture
Neatkarība tika iegūta 1980. gada 30. jūlijā, un valsts tika nosaukta par Vanuatu Republiku.
Iedzīvotāju skaits
Vanuatu ir neliela ķīniešu kopiena, galvenokārt tirgotāji, kā arī vjetnamiešu kopiena, kas sastāv no plantāciju strādnieku pēctečiem. Pirmā strādnieku grupa no Tonkinas (Vjetnamas ziemeļu daļa) ieradās Jaunhebridās 1920. gadā. Otrā pasaules kara beigās salās dzīvoja jau aptuveni 2500 vjetnamiešu, no kuriem tikai 550 tika repatriēti uz Vjetnamu 1945. gadā.
Indricas baznīca
Draudzes lielākie svētki
Draudzes lielākie svētki un atlaidu dienas ir Vissvētākās Jaunavas Marijas - Dieva Mātes - svētki (1. janvārī), Svētā Jāņa Kristītāja dzimšanas svētki kopā ar Četrdesmit Stundu dievkalpojumu (24. jūnijā), Vissvētākās Jaunavas Marijas debesīs uzņemšanas svētki (15. augustā), Jaunavas Marijas - Rožukroņa Karalienes svētki (7. oktobrī).
Resnknābja krauklis
Izskats
Resnknābja krauklim uz galvas un kakla ir ļoti īsas spalvas. Tās ir melnas ar eļļainu brūnu spīdumu. Vienīgi uz pakauša putnam ir balts in īss apspalvojums. Ārēji tas atgādina kraukļa un baltgalvas ērgļa (Haliaeetus leucocephalus) krustojumu.
Barība
Resnknābja krauklis ir visēdājs. Tas barojas ar kukaiņiem, to kāpuriem un kūniņām, maitas gaļu un cilvēku pārtikas atkritumiem. Krauklis pārmeklē cilvēku apmetņu vietas un ugunskura paliekas. Tas seko bārdainajam grifam (Gypaetus barbatus), lai nozagtu daļu medījuma. Reizēm resnknābja krauklis atklātā laukā medī grauzējus. Ir novērots, ka resnknābja krauklis barojas nobriedušas labības laukos.
Sporaugi
Augstākie sporaugi jeb vienkārši sporaugi (la) ir viena no trim augu (Plantae) apakšvalstīm. Pārējās divas ir pirmsvasas augi (Bryophyte) un sēklaugi (Spermatophytes). Pie sporaugiem pieder papardes, staipekņi, kosas, čūskmēlītes, psiloti un ezerenes.
Aleksejs Stahanovs
Biogrāfija
Stahanova rekordi deva paraugu visā valsts mērogā un radīja stahanoviešu kustību, kur strādnieki, kas pārsniedza ražošanas plānu, varēja kļūt par stahanoviešiem. Džordžs Orvels savā grāmatā Dzīvnieku ferma attēlo Bokseri kā simbolisku stahanoviešu pārstāvi.
Ķērpji
Saimnieciskā nozīme
Ķērpjus izsenis izmanto tautas medicīnā, piemēram Islandes cetrāriju, jeb Islandes ķērpi (Cetraria islandica). Tam piemīt baktericīdas, antiseptiskas, mīkstinošas un organismu spēcinošas īpašības. Bieži sastopamos ķērpjus (klijaino pseideverniju, rievaino parmēliju) var izmantot arī dziju krāsošanai. Atkarībā no izmantotā kodinātāja var iegūt dzeltenas, brūnas, pelēkas, zaļas krāsas dziju.
Alūksne
Pilsētas simboli
Pilsētas oficiālie simboli ir ģerbonis ar Glika tulkoto Bībeli tajā (apstiprināts 1925. gadā) un karogs. Par pilsētas neoficiālo simbolu dažkārt tiek uzskatīts Slavas rotonda Tempļakalna parkā. Kopš 2018. gada izstrādāts pilsētas zīmols Alūksne/Oluksna.
Tempļa kalns
Tempļa kalns — iecienīts tūristu objekts Alūksnē, no kura paveras skats uz Alūksnes ezeru. Sākot ar 1930. gadu sāk celt tūrisma objektus tempļa kalnā. Viens no blakus esošiem objektiem ir tilts, kas nosaukts Saules tilta vārdā, kā arī Pilssalu ar Tempļakalna Pussalu savieno Tempļakalna ielas gājēju tilts, kas katras stundas pirmās 15 minūtes atskaņo melodijas.
Alūksnes Bānīša stacija
Vēsturiskajā stacijas bagāžas šķūnī no 2018. gada atvērta multimediālā ekspozīcija "Alūksnes Bānīša stacija" par dzelzceļa līniju Gulbene-Alūksne, kurā var iepazīt dzelzceļa vēsturi un vietējo cilvēku stāstus par bānīti.
Eridana (ģeoloģija)
Eridana, saukta arī par Baltijas upes sistēmu, ir vairs neeksistējoša upe, kas pirms daudziem miljoniem gadu tecēja līdzenumā, kur tagad atrodas Baltijas jūra. Tā ir bijusi lielākā zināmā upe Eiropā. Vārds tai dots pēc sengrieķu mitoloģiskās Eridanas upes.
Liepājas Metalurgs
Vēsture
Par rūpnīcas dibināšanas dienu uzskata 1882. gada 28. septembri, kad Jaunliepājā sāka celt pudlingošanas, dzelzsvelmēšanas, stiepļu un naglu rūpnīcu Böker u. Co. Rūpnīcas celšanu tolaik strauji augošajā ostas pilsētā Liepājā noteica dzelzceļa līnijas Liepāja—Romni atklāšana 1874. gadā. 1883. gada februārī tajā bija nodarbināti 260 cilvēki. 1891. gadā tika palaista pirmā martena krāsns, 1899. gadā rūpnīcu par 1,5 miljoniem rubļu pārpirka krievu uzņēmēji. 1900. gadā strādājošo skaits sasniedza 1300 cilvēku, 1908. gadā strādājošo skaits sasniedza 1900, bet gada apgrozījums 4 miljonus rubļu. 1907. - 1912. gadā finanšu grūtībās nonākušo uzņēmumu pārstrukturēja un pārveidoja par akciju sabiedrību ar 2,5 miljonus rubļu lielu pamatkapitālu. 1912. gadā akciju sabiedrības Böker u. Co īpašniekiem piederēja sešas ražotnes Liepājā, Rīgā un Tallinā, tai skaitā divas kara kuģu būvētavas.
Pēc Latvijas neatkarības atgūšanas 1990. gadā rūpnīca pārorientēja produkcijas noietu pasaules tērauda tirgū. 1997. gadā "Liepājas Metalurgu" nodeva privatizācijai, tās jaunie īpašnieki 2006. gadā uzbūvēja sagatvju nepārtrauktās liešanas iekārtu, 2011. gadā — elektroloka tēraudkausēšanas krāsni. 2012. gada beigās jaunā elektrotēraudkausēšanas ražotne sasniedza projekta jaudu — gandrīz 850 tūkstošus tonnu gadā.
2018. gada 15. janvārī, pēc neveiksmīgas investora piesaistes, tika paziņots, ka visa metalurgam piederošā manta tiks pārdota pa daļām. 2018. gada augustā elektrotēraudkausēšanas krāsni pārņēma Privatizācijas aģentūras meitas uzņēmums SIA FeLM. 2019. gada 21. janvārī izsolē par 2,95 miljoniem eiro tika pārdota AS KVV Liepājas metalurgs piederošā kustamā manta un tehnoloģiskās iekārtas (tvaika katli, dīzeļdzinēji, pakarceltņi, dažādas ražošanas iekārtas un instrumenti, automašīnas u.c.). 2021. gada 10. februārī Kurzemes rajona tiesa izbeidza AS "Liepājas Metalurgs" maksātnespējas procesu, jo bija izpildīts kreditoru prasījumu segšanas plāns.
Indonēziešu valoda
Vēsture
1928. gadā nacionāli noskaņotais Otrais jaunatnes kongress aicināja visur lietot indonēziešu valodu kā līdzekli cīņai pret holandiešu koloniālismu, vērtējot Indonēzijas daudzvalodību kā šķērsli saviem centieniem. Nīderlandes varas iestādes pret to tieši neiebilda, jo pašas necentās izplatīt savu valodu ārpus vietējās elites grupas.
Īpaši izrunas gadījumi
Atsevišķos gadījumos valodā ir tradicionālas izrunas formas, kas neatbilst rakstībai.
Lietvārds
Daudzskaitli veido reduplikācija jeb atkārtošana: orang-orang "cilvēki", tuan-tuan "kungi". Tomēr reduplikācija tiek izmantota reti, jo biežāk daudzskaitlis ir redzams no konteksta: banyak orang — "daudzi cilvēki".
Darbības vārds
Darbības vārdam ir pārejamības un izteiksmes kategorijas. Pēc veida darbības vārdi tiek iedalīti pārejamības un nepārejamības veidos. Izteiksmes: tiešā, pasīvā, vidējā, kopīgā. Konjugācija nav attīstīta. Laiks tiek norādīts ar laika apstākļiem, kā "tagad", "vakar", "rīt".
Skaitļa vārdi
Skaitļi no 11 līdz 19 tiek veidoti, pievienojot vārdu belas, 11 — sebelas, 12 — dua belas, 13 — tiga belas utt.
100 — seratus, 500 — lima ratus utt.
Afiksācija
Biežākie priedēkļi
Mobings
Mobinga sekas
Psiholoģiskais terors nopietni grauj upura psihisko un fizisko veselību. Viņš nepārtraukti ir stresā, kā rezultātā rodas slimības. Mobinga sekas: augsts asinsspiediens, sirdsklauves, kuņģa un zarnu trakta saslimšanas, čūlas, muskuļu sasprindzinājumi, stresa izraisītas hroniskas un psihiskas saslimšanas, nespēja uzticēties, gurdenums, dzīvesprieka zudums, depresija, neapmierinātība, skumjas, nervozitāte, nespēja strādāt virsstundas, baiļu lēkmes, kļūdas darbā, koncentrēšanās spēju mazināšanās. Zūdot koncentrēšanās spējai, upuriem pastāv risks ciest nelaimes gadījumos, zūd motivācija strādāt, cilvēks noslēdzas sevī, zaudē draugus un var pat beigt dzīvi pašnāvībā. Kā atzīmējis mobinga pētnieks H. Leimans, 15 % pašnāvību iemesls ir mobings. Pēc vācu pētnieces B. Meškustates datiem: mobinga dēļ 2/3 terorizēto darbinieku samazinās darba motivācija, vairāk nekā 50% parādās domāšanas blokāde, apmēram pusei — darba kavējumi slimību dēļ. 1/3 darbinieku maina darbu sava uzņēmuma ietvaros, 20% — aiziet no darba, 5% tiek pazemināti amatā, 15% tiek atlaisti no darba.
Abdullahs Gils
Izglītība
Stambulas Universitātē Gils studēja ekonomiju. Maģistra studiju laikā viņš pabija arī divus gadus Londonā un Ekseterā. Pēc studijām viņš turpināja savas akadēmiskās gaitas un strādāja Adapazarā dažādās augstākās izglītības iestādēs kā līdzstrādnieks rūpnieciskās inženierijas institūtā un kā pasniedzējs menedžmenta kursos topošajā Sakarjas Universitātē. No 1983. līdz 1991. gadam viņš strādāja Islāmiskās attīstības bankā, bet 1991. gadā kļuva par starptautisko attiecību vadības lektoru.
Labējā politika Gilu ieinteresēja jau skolas gados. Universitātē viņš pievienojās turku nacionālajiem islāmistiem (turku valodā: Millî Türk Talebe Birliği, Nacionālā turku studentu savienība). 1991. un 1995. gadā Gīlu ievēlēja Turcijas Lielajā nacionālajā asamblejā no Labklājības partijas saraksta, bet kad to aizliedza, 1999. gadā viņš turpināja savu parlamentārieša karjeru kā jaunizveidotās Tikumības partijas (arī to vēlāk aizliedza) deputāts. Gīls ir viens no Taisnības un attīstības partijas dibinātājiem un 2002. gadā viņu atkal ievēlēja kā parlamenta deputātu un 2002. gada novembrī viņu ievēlēja par Turcijas premjeru.
Premjers un ārlietu ministrs
2007. gada 6. februārī Gils devās oficiālā vizītē uz ASV pie Kondolīzas Raisas un Džordža Buša, lai viņus pierunātu neatbalstīt likumu ASV Pārstāvju palātā, ar kuru 1915. gada notikušo armēņu iznīcināšanu atzītu par genocīdu.
Ampīrs
Ampīra celtnes Latvijā
Savdabīgs ampīra tīrradnis ir grāfu Borhu kapene (1817) Preiļu muižas parkā. Raksturīgas ampīra būves ir Aleksandra vārti pie Viestura dārza Rīgā un Rīgas Jēzus evaņģēliski luteriskā baznīca (1818—1822).
Latvijas Valsts vēstures arhīvs
Vēsture
1962. gadā to pārdēvēja par LPSR Centrālo Valsts vēstures arhīvu (šajā laika no arhīva tika atdalīti fondi, veidojot jaunus, šauri specializētus arhīvus: Centrālo Valsts Oktobra revolūcijas un sociālistiskās celtniecības arhīvu, LPSR Centrālo Valsts kinofotodokumentu arhīvu). Arhīvs sāka izdot dokumentu krājumus, rīkot izstādes. 1960. gados arhīvā strādāja 72 cilvēki (43 zinātniskie, 22 — tehniskie, 11 — apkalpojošie darbinieki), raksturīga arī bieža direktoru maiņa: par arhīva vadītājiem parasti iecēla cilvēkus ar lielu komunistiskās partijas biedra stāžu, nevis profesionālajām zināšanām. 9% arhīva laika budžeta 1980. gadā izlietoja zinātniskās pētniecības un metodiskajam darbam, 5,3% — publikācijām, 6,7% — dokumentu izmantošanai, 37% — zinātnisko uzziņu aparāta veidošanai, 4,5% — arhīva komplektēšanai un dokumentu vērtības ekspertīzei, 14,9% — dokumentu saglabāšanai, 22,6% — darba organizēšanai un darbam ar kadriem. Darbojās 3 lasītavas, kuras apmeklēja vidēji 239 lasītāji 2772 reizes gadā. Kaut arī uz iesniegumiem, kas rakstīti latviešu valodā, atbildēja latviski, un arī lielākā daļa darbinieku bija latvieši, arhīva darba valoda bija krievu valoda — no veidlapām līdz gada plāniem un atskaitēm. 1980. gadā pirmo reizi, gan krievu valodā, tika izdota arhīva fondu rādītāja 1. daļa (dokumentu katalogs par laiku no 1220. līdz 1918. gadam).
Armins van Bīrens
Izlases
}}
Tāla sīkplikstiņš
A.thaliana vēsture zinātnē
Pirmo reizi A.thaliana kā modeļorganismu izvēlējās Fridrihs Laibahs,1907. gadā, kurš noteica, ka A.thaliana ir tikai 5 hromosomas (2n=10), un turpināja strādāt ar šo augu turpmākos 30 gadus. Tikmēr krievu ģenētiķe N.N. Titova noraida A. thaliana kā modeļorganismu, jo nepareizi izskaita hromosomas un atzīst to par pārāk mazu (n=3). 1947. gadā Leibahs pozicionē A.thaliana kā ģenētikas modeļorganismu. Tiek sākta dažādu A.thaliana ekotipu vākšana. 1980. gadā tika publicēta A.thaliana detalizēta ģenētiskā karte. Modernā ēra A. thaliana pētījumiem sākās 1987. gadā, pēc trešās internacionālās Arabidopsis konferences Mičiganas universitātē. Pēc tam to plaši sāka pētīt visā pasaulē un pēta joprojām. 2000. gadā tika pabeigta A. thaliana genoma sekvenēšana.
Jaunākie pētījumi
Par jaunākajiem pētījumiem informācija pieejama http://www.arabidopsis.org/ un plašajā zinātnisko publikāciju klāstā,ko iespējams atrast dažādās datubāzēs kā http://www.ncbi.nlm.nih.gov/, http://www.sciencedirect.com/, http://www.springer.com/?SGWID=0-102-0-0-0 un citās.
Viktors Dobrecovs
Pēc 2008. gada sezonas beigām viņš paziņoja, ka beidz savu spēlētāja karjeru un sāk strādāt par treneri Liepājas Metalurgs, vadot komandas dublieru sastāvu.
Lāčplēsis
Literatūra
Pazīstamākie darbi literatūrā, kur ir aprakstīts Lāčplēša tēls, ir Andreja Pumpura eposs "Lāčplēsis", Raiņa luga "Uguns un nakts" un Māras Zālītes librets rokoperai "Lāčplēsis". Visi trīs darbi stāsta par Lāčplēsi, vīrieti ar lāča ausīm un spēku, kas ir pielīdzinājams lāča spēkam, kurš cīnās ar Tumšo bruņinieku (arī — Melno bruņinieku) Daugavas krastā. Darbība norisinās Livonijas krusta karu laikā. Citi ar Lāčpēsi saistīti tēli literatūrā ir Spīdala (arī — Spīdola), Laima (arī — Laimdota) un Kangars.
Osmaņu impērijas izaugsme
Suleimans Lieliskais (1520—1566)
Suleimans I organizēja trīs karagājienus pret Persijas impērijā valdošo Sefevīdu dinastiju. Pirmajā karagājienā (1534) Suleimans I ieņēma Bagdādi. Otrajā karagājienā (1548-1549) tika uz laiku ieņemta Tebrīza un Azerbaidžāna. Uz ilgiem laikiem tika ieņemta Vana un Gruzijas ostas. Trešajā karagājienā (1555) Suleimanam I neizdevās pilnībā iznīcināt Sefevīdu armiju un tika parakstīts Amasjas līgums, kurā Sefevīdi atzina esošās robežas un atteicās no turpmākas iebrukšanas Osmaņu impērijā. Suleimanam I izdevās pievienot impērijai ļoti plašas teritorijas Āfrikas ziemeļos uz rietumiem no Marokas. Par impērijas autonomām administratīvām provincēm kļuva Tripolitānija, Tunisija, Alžīrija un Maroka. Berberu pirātiskie uzbrukumi Vidusjūrā tika turpināti, lai cīnītos pret Spāniju un osmaņi lielā mērā kontrolēja Vidusjūru. Osmaņikontrolēja arī Sarkano jūru un Persijas līci.
Kuģubūve
Kuģubūve Latvijā
Latvijā kuģubūve galvenokārt ir specializējusies kuģu remonta veikšanai. Tā bija attīsta PSRS laikā, un pēc neatkarības atjaunošanas saglabāta. Rīgas Kuģu Būvētava atrodas Rīgā, Vecmīlgrāvī, un tajā remontē vairāk nekā 130 kuģus gadā. Tosmares kuģubūvētava Liepājā ir viena no vecākajām Baltijas valstīs, un tajā var būvēt līdz 150 m garus kuģus.
Super Aguri F1
Super Aguri F1 bija Formula 1 autosacīkšu komanda, kuru izveidoja ekspilots Aguri Sudzuki. Tā bija Honda satelītkomanda. Honda viņiem piegādāja dzinējus un dažreiz arī tās piloti un testpiloti nonāca Aguri komandā. komanda atsauca dalību no 2008. gada F1 sezonas sakarā ar finansiālām problēmām un beidza pastāvēšanu. Tā bija pirmā komanda kopš Arrows, kura bankrotē.
Sacīkšu vēsture
Komanda tika aizsūtīta uz Spānijas GP rīkojošo Montmelo trasi. Honda vēlējās rakstisku garantiju no investora pirms Aguri komandai tiks ļauta piedalīšanās kaut treniņos.
Anatomija
Anatomija ir cieši saistīta ar fizioloģiju, kur pēta nevis uzbūvi, bet gan šūnu, audu, orgānu, orgānu sistēmu funkcijas.
Baldone
Ģeogrāfija
Pilsēta izvietojusies Upmales paugurlīdzenumā un to ieskauj morēnu pauguri. Pašā pilsētā augstākie no tiem ir Morisona kalns (82 m vjl) dienvidaustrumos, Doļkalns (65 m vjl) ziemeļaustrumos un Vanagkalns (46 m vjl) rietumos.
Cauri Baldonei plūst Ķekaviņa ar pietekām Ķežupīti un Ceplīšu upīti. Lielākā ūdenstilpe ir ainavu dīķi (tā saucamie «Kolhoza dīķi») starp Avotiem un Vanagkalnu. Pilsētas dienvidu pierobežā bijušā Ceplīšu ezera vietā izveidots vietējās nozīmes dabas liegums «Ceplīšu purvs».
Baldonei raksturīgi karsta procesi, jo ģeoloģiski novads atrodas Viduslatvijas zemienē, augšdevona Salaspils un Daugavas svītu horizontā, kurš sastāv no ģipsi saturošiem dolomītiem, dolomītmerģeļiem ar māla starpkārtām un ģipšakmeņiem. Pazemes ūdeņi, cirkulējot pa šiem iežiem, šķīdina un izskalo ģipsi un veido dažādas formas un lieluma pazemes tukšumus. Pazemē izveidojušos dobumu apjoms pamazām pieaug, un ar laiku tie izraisa zemes virsējo slāņu iebrukumu, tātad izveidojas karsta kritene. Viens no nesenākajiem iegruvumiem veidojies 1985. gadā iepretī Baltajai pilij.
Atvasinājums
Funkcijas atvasinājums dotajā punktā ir lielums, kas rāda, cik strauji mainās funkcijas vērtība dotā punkta apkārtnē. Atvasinājums ir viens no matemātiskās analīzes pamatjēdzieniem.
Kombinatorika
Pielietojums
Ar kombinatoriska rakstura problēmām bieži nākas saskarties citās matemātikas nozarēs, piemēram, algebrā, varbūtību teorijā, topoloģijā un ģeometrijā. Galvenās nozares, kurās tiek pielietoti kombinatorikas rezultāti, ir optimizācija un datorzinātne.
Sokrats Sholastiķis
Savā darbā it kā turpināja Cēzarejas Eisebija vēsturi. Sokrata darbs ir viens no nedaudzajiem avotiem par Hipatijas darbību. Aprakstījis arī novaciāņus un ariāņus.
Baloži (pilsēta)
Daba
Baloži atrodas Piejūras zemienes Rīgavas līdzenumā, virsmas augstums nepārsniedz 10 m virs jūras līmeņa. Pilsēta izveidota purvainā apvidū, daļu no teritorijas aizņem Medema purvs. Centrālajā daļā atrodas Titurgas ezers, no tā iztek regulētā Titurgas upīte. 19. gadsimta 80. gados Baložu apkārtnes mežu meliorēšanai un koku pludināšanai ierīkoja 6 km garu kanālu, ko nosauca virsmežziņa vārdā par Ostvalda kanālu. Kanāla sākums sakrīt ar mūsdienu Baložu pilsētas dienvidu robežu.
Vēsture
Šī pilsētas daļa uzcelta no jauna 20. gadsimta 80. gados kā Ķekavas PMK strādnieku ciemats. Pilsētas tiesības piešķirtas 1991. gada 14. novembrī, vienlaikus iekļaujot pilsētas teritorijā tuvējās dārzkopības sabiedrības. 2009. gadā administratīvi teritoriālās reformas rezultātā Baloži, neraugoties uz pašvaldības un iedzīvotāju protestiem, tika iekļauti Ķekavas novadā un ir viena no nedaudzajām Latvijas pilsētām, kas nav novadu centri.
Male
Male (, izrunā: /məːle/) ir Maldīvijas galvaspilsēta. Tā ir arī visapdzīvotākā Maldīvijas pilsēta. Male atrodas uz četrām salām Kāfu atolā, kas ir viena no Maldīvijas administratīvajām vienībām. Lielākā no tām ir Male sala, kur dzīvo 92 tūkstoši no 103 tūkstošiem iedzīvotāju. Pārējās trīs salas ir Vilimale, Hulhumale (šai salā atrodas starptautiskā lidosta) un Hulhule.
Scuderia Toro Rosso
Minardi nopirkšana
Minardi pastāvēja no 1985. līdz 2005. gadam. No 2001. gada tās īpašnieks bija austrāliešu uzņēmējs Pols Stodarts. Viņa lidsabiedrības (European Aviation un OzJet) ir bijušas Minardi komandas sponsores. . gada sezonas beigās tika paziņots par to, ka Red Bull nopērk arī Minardi (viņi agrāk iegādājās Jaguar Racing un pārvērta to par Red Bull Racing) un pārsauc to par Squadra Toro Rosso. Tūkstošiem fanu visā pasaulē parakstīja interneta petīciju par to, lai Red Bull patur veco, Minardi nosaukumu. Tas gan nenotika un vēlāk tika paziņots par to, ka nosaukums tiek mainīts uz Scuderia Toro Rosso.
Ancilus ezers
Paleontoloģiskais raksturojums
Ancilus ezera nogulumus raksturo samērā bagātīga saldūdens molusku fauna (Valvata piscinalis, Bithynia tentaculata, Ancylus fluviatilis, Anisus vortex, Anodonta sp., Unio sp. u.c.) Kramaļģu kompleksu veido pārsvarā saldūdens kramaļģes. Sājūdens kramaļģes veido tikai 10–40% no kopējā kramaļģu sugu skaita. Ancilus ezera nogulumus raksturo arī saldūdens gliemeņvēžu komplekss (Cytherissa lacustris, Limnocythere sancti-patricii, Darvinula steevensoni u.c.). Šis ir periods, kuru raksturo holocēna VIII zonas sporu-putekšņu komplekss, bet Ancilus ezera regresijas stadijā VII zonas sporu-putekšņu komplekss.
Izvaltas baznīca
Vēsture
Pašreizējā mūra baznīca vecās, pussabrukušās baznīcas vietā ir uzcelta 1896. gadā prāvesta Ādama Baltejus darbības laikā par draudzes līdzekļiem. Uz šo dievnamu tika pārnestas gleznas un citi vērtīgi liturģiskie priekšmeti, kuru vidū minama Tērbatas brīnumdarītājas Jaunavas Marijas glezna. 1941. gadā baznīca nodega, aizgāja bojā arī Dievmātes glezna. Dievnama atjaunošanas darbi norisa prāvesta Ostrovska vadībā — tika uzlikts jumts, atjaunoti torņi un ierīkoti altāri. Baznīcas atjaunošanas laikā dievkalpojumi notika blakus mājā, kas nodega 1944. gadā. Prāvesta J. Pudža darbības laikā baznīcai tika ielikti griesti, uzmests apmetums, iegādātas krustaceļa gleznas. Prāvesta P. Koroševska kalpošanas laikā dievnamam uzlika cinkotā skārda jumtu un ieklāja cementa flīžu grīdu. Pie baznīcas atrodas krusts ar piemiņas plāksni, kas tāpat kā baznīca ir nozīmīgs kultūras piemineklis.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Ernests Jansons. Izvaltas draudze veidojās jau 1635. gadā, kad jezuīti Izvaltā nodibināja misiju punktu. Kad 1820. gadā jezuītus no Krievijas impērijas, kuras sastāvā bija Izvalta, draudzi sāka apkalpot laicīgie priesteri. Draudzē ir aptuveni 1000 ticīgo. Draudzei ir trīs kapsētas — Izvaltas kapsēta, Suveizdišku kapsēta, Rimšānu kapsēta.
Kārlis Bencs
Kārlis Frīdrihs Bencs ( — ) bija vācu inženieris, konstruktors. Pazīstams ar savu darbību mašīnbūves jomā. Viņš izgudroja divtaktu iekšdedzes dzinēju. Viens no pirmajiem automobiļa radītājiem.
Saule un jūra (EP)
Saule un jūra ir latviešu grupas "Eolika" 1970. gadā izdotais minialbums (EP) progresīvā roka, folkroka un psihedēliskā roka žanrā. Tajā apkopotas trīs grupas dalībnieku dziesmas un viena Raimonda Paula dziesma, kas iedziedāta kopā ar Noru Bumbieri.
Edgars Gauračs
Karjera
2010. gada janvārī viņš uz sešiem mēnešiem tika izīrēts Bukarestes FC Rapid.
2014. gada februārī Edgars pieņēma lēmumu atgriezties Latvijā. Viņš pievienojās Latvijas Futbola virslīgas klubam Jūrmalas "Spartaks". Spēlēja ļoti rezultatīvi kā rezultātā tika dota iespēja doties īrē uz Šveices klubu FC Aarau. Jau debijas spēle Šveices superlīgā Edgars guva vārtus palīdzot komandai izcīnīt svarīgus 3 punktus. Šveices klubā aizvadīja tikai divas spēles un savainojuma dēļ bija spiests izlaist atlikušo sezonas daļu. Pēc sezonas klubs nolēma līgumu neturpināt, un Gauračs atgriezās Jūrmalas "Spartaka" sastāvā.
Transcendents skaitlis
No otras puses, transcendento skaitļu ir "ļoti daudz", jo gandrīz katrs reāls un komplekss skaitlis ir transcendents, jo algebrisko skaitļu kopa ir sanumurējama, bet reālo un komplekso skaitļu kopas ir nesanumurējamas. Visi reālie transcendentie skaitļi, protams, ir iracionāli, jo racionālie skaitļi ir algebriski.
Eolika
1966. - 1970.
1970. gadā "Mikrofona" aptaujā ceturto vietu ieņēma Z. Lorenca "Vecāmāte un runcis". Deviņpadsmitgadīgā autora izpildījumā šī dziesma uz ilgu laiku ieguva lielu popularitāti.
1986. - 1989.
Pēdējais grupas hits bija Borisa Rezņika un Valda Pavlovska 1989. gada dziesma "Atmostas Baltija", kuru dziedāja trīs solisti no visām Baltijas valstīm - Viktors Burakovs-Zemgals, Žilvins Bubēlis un Tarmo Pihlaps. Taču drīz pēc tam grupas darbība apsīka.
kopš 1996.
Deviņdesmitajos gados "Eolika" atsāka koncertēt populārākajā sastāvā un izdeva vairākas dziesmu izlases. 1996. gadā izlasē "Kolekcija" iekļauta Borisa Rezņika jaunā dziesma "Eņģelis", taču vēlāk jaunas dziesmas vairs nesekoja.
Anna Seile
Politiskā darbība
Trešās atmodas laikā 1980. gadu beigās A. Seile iesaistījās LNNK, Zaļajā partijā un Latvijas Tautas frontē. 1990. gadā kā LTF un LZP kandidāte Rojas vēlēšanu apgabalā tika ievēlēta Augstākajā Padomē, balsojusi par deklarāciju "Par Latvijas Republikas neatkarības atjaunošanu". no 1993. līdz 1995. gadam viņa bija Centrālās zemes komisijas priekšsēdētāja, arī vēlākajos gados daudz nodarbojusies arī īpašuma tiesību un zemes privatizācijas jautājumiem, īpaši attiecībā uz lauku apvidiem.
2008. gadā A. Seile izstājās no "Tēvzemei un Brīvībai/LNNK" un bija jaunas partijas "Pilsoniskā savienība" dibinātāju skaitā, kā arī kļuva par tās Saeimas frakcijas priekšsēdētāju. 2010. gadā viņa paziņoja, ka nepiedalīsies 10. Saeimas vēlēšanās un beigs aktīvu politisko darbību, taču 2011. gadā piedalījās 11. Saeimas ārkārtas vēlēšanās no partijas "Vienotība" saraksta (tajā iekļāvās "Pilsoniskā savienība"), bet netika ievēlēta.
Transs (nozīmju atdalīšana)
Transs (no ) var būt:
Antibiotikas
Klasifikācija
Antibiotiku klasifikācijai izmanto dažādus principus. Praktiska nozīme ir antibiotiku dalījumam grupās, kurās ietilpst pēc ķīmiskās uzbūves un īpašībām līdzīgi preparāti. Medicīnas praksē biežāk izmantotās antibiotikas ir šādas:
Halikarnāsas mauzolejs
Halikarnāsas mauzoleja priekšmeti glabājas Britu muzejā Londonā un Stambulas arheoloģijas muzejā.
Mailss Deiviss
Biogrāfija
1960. gadu vidū M. Deivisa ieraksti kļuva abstraktāki, tapa tādi albumi kā E.S.P (1965) un Miles Smiles (1967), kas bija daļa no postbopa pirmsākumiem. 1970. gados M. Deiviss daudz eksperimentēja ar roku, fanku, Āfrikas ritmisko mūziku, kā arī izmantoja elektroniskās mūzikas tehnoloģijas savos skaņdarbos. Šis periods, kas sākās ar 1969. gada albumu In a Silent Way un noslēdzās ar 1975. gada koncertierakstu Agharta, bija M. Deivisa karjeras pretrunīgākais posms, kas radīja neizpratni daudziem džeza piekritējiem.
Pseidozinātne
Profesors Pols de Harts Hurds (Paul DeHart Hurd) no Stenforda Universitātes apgalvo, ka lielu daļu no zinātniskās izglītības sastāda ‘’iemācīšanās atšķirt zinātni no tādām pseidozinātniskām jomām kā astroloģija, pūšļošana, okultisms un māņticība’’. Kā tiek mācīts noteiktos zinātnes ievadkursos, pseidozinātne ir jebkura mācība, kas virspusēji atgādina zinātni vai kuru tās aizstāvji pasniedz kā zinātnisku, bet kura tomēr neizpilda testējamības prasību vai būtiski novirzās no citiem fundamentāliem zinātniskās metodes aspektiem.
Priekšvēsture
Pseidozinātnes koncepcija kā naidīga bona fide (godīgai, patiesai) zinātnei parādījās 19. gs. vidū. Viens no pirmajiem dokumentētajiem vārda ‘’pseidozinātne’’ lietojumiem atrodams 1844. gada ‘’Northern Journal of Medicine, I’’ 387. lpp.: ‘’ ''Tas pretējais jauninājumu veids, kas attiecas uz jomu, kas uzskatāma par pseidozinātni, sastāv vienīgi no tā saucamajiem faktiem, kurus vieno par principiem nomaskēti pārpratumi. ''’’
Demogrāfiskais raksturojums
Pseidozinātnes komentētāji novēro šādu parādību visās jomās; piemēram, pseidomatemātikā, ko pārstāv nematemātiķi vai matemātiķi un kurā tiek veiktas it kā matemātiskas darbības, bet kuras kopumā tādas nav, jo neatbilst precīzajiem standartiem, kas parasti tiek izmantoti matemātiskajās teorēmās.
Mihaels Andreass Barklajs de Tolli
Dzīvesgājums
No 1810. gada 20. janvāra līdz 1812. gada septembrim Krievijas impērijas kara ministrs. Iedibināja armijas militārā izlūkdienesta darbību starptautiskā līmenī — 1810. gada novembrī pēc Mihaela de Tolli rīkojuma tika organizēts militāri diplomātiskais dienests (ārējā izlūkošana) militāro aģentu (mūsdienās teiktu — militāro atašeju) veidā, kuri sāka darbu Krievijas impērijas sūtniecībās un misijās Rietumeiropā, Balkānos, Tuvējos un Vidējos Austrumos. 1812. martā Barklajs de Tolli kļuva par Krievijas impērijas I Rietumu armijas komandieri, pēc sakāves pie Smoļenskas uzņēmās arī Bagrationa II Rietumu armijas komandēšanu (līdz 29.08.1812.). Kaujā pie Borodinas komandēja Krievijas armijas centra un labā spārna karaspēku. Ieteica lietot pretinieka novārdzināšanas taktiku un Maskavas atstāšanu. Feldmaršala Mihaila Kutuzova intrigu rezultātā atstādināts no armijas un devās uz Vidzemi (galmā dēvēts par "nodevēju"). Pēc Kutuzova neveiksmēm Barklaju de Tolli atsauca atpakaļ dienestā 1813. gada 4. februārī uzdeva III Rietumu armijas komandēšanu, vēlāk V Krievijas-Prūsijas armijas komandēšanu. Decembrī viņu iecēla par grāfu. 1814. gadā viņa vadītā armija ieņēma Parīzi un viņam piešķīra ģenerālfeldmaršala dienesta pakāpi. Pēc kara beigām komandēja Krievijas impērijas I Rietumu armiju (1815—1818). 1815. gadā iecelts firsta (kņaza) kārtā un uzņemts Vidzemes bruņniecībā, kā arī Igaunijas un Sāmsalas bruņniecībā. 1817. gadā ieguva savā īpašumā Stalbes muižu (Stolben).
Ari Ahonens
Spēlētāja karjera
KalPa rindās Ahonens uzsāka arī 2011.—12. gada sezonu, taču sezonas vidū vārtsargs pārcēlās uz KHL klubu Magņitogorskas "Metallurg", tā rindās aizvadot arī 2012.—13. gada sezonu. 2013. gada jūnijā Ahonens noslēdza līgumu ar citu KHL klubu Astanas "Baris", taču jau gadu vēlāk pievienojās Vladivostokas "Admiral". No 2015. līdz 2017. gadam Ahonens spēlēja Pori "Assat" rindās, taču tad vienu sezonu aizvadīja Dānijas līgā.
Angļu valodas institūts
Pārveidošana par Pedagoģisko institūtu
Pēc Latvijas okupācijas 1940. gada oktobrī AVI tika likvidēts un uz tā bāzes tika izveidots Valsts valodu institūts, kas jau novembrī tika pārdēvēts par Valsts pedagoģisko valodu institūtu. 1944. gada decembrī atjaunots kā Rīgas svešvalodu institūts, 1945. gada 27. februārī pārdēvēts par LPSR Valodu un literatūras pedagoģisko institūtu, bet 1946. gada 14. septembrī par Valsts pedagoģisko institūtu. Visbeidzot 1954. gada 24. septembrī tā nosaukums bija Rīgas pedagoģiskais institūts, kas tika slēgts 1958. gada novembrī un ēka tika nodota LVU rīcībā.
Diplūras
Diplūras, divastes ir segžokleņu kārta. Diplūras ir sīki (2-6 mm), bālgani seškāji ar slaidu, garu ķermeni. Galva liela, izvirzīta uz priekšu. Acu un actiņu nav. Taustekļi gari, pērļveida. Priekškrūtis ir mazākas par pārējām krūšu daļām. Vēders garš, posmots 11 posmos. Vēdera 2. un 3. posms ar kāju rudimentiem. Pie pēdējā vēdera posma - pērļveida vai knaibļveida cerkas. Kājas ar diviem nagiem. Dzīvo augsnē, sūnās, zem akmeņiem, skudru ligzdās. Pārtiek no aļģēm, sēņu sporām un micēlija, trūdvielām, arī no sīkiem posmkājiem un to kāpuriem.
Flečers
Flečers ir uzvārds (siev.dz. Flečere). Cilvēki ar šādu uzvārdu:
Venera
Venera var būt:
Vaclavs Serpiņskis
1899. gadā sāka studēt matemātiku Varšavas universitātē, kuru absolvēja pēc četriem gadiem. Pēc universitātes beigšanas strādāja par skolotāju. Vēlāk iestājās doktorantūrā Ļvivas universitātē, kur bez matemātikas studēja arī astronomiju un filozofiju. Pirmā pasaules kara laikā strādāja Maskavā, kopā ar Nikolaju Luzinu. Vēlāk atgriezās Ļvivā, bet gandrīz tūlīt pēc tam pārcēlās uz Varšavas universitāti, un Varšavā nodzīvoja līdz mūža galam. Viens no matemātikas žurnāla Fundamenta Mathematicae dibinātājiem.
Emīls Hiršs
Emīls Devenports Hiršs (Emile Davenport Hirsch, dzimis ) ir amerikāņu televīzijas un kino aktieris.
Aleksandrs Kublinskis. Estrādes dziesmas
Skaņuplatē apkopotas komponista Aleksandra Kublinska dziesmas. A. Kublinskis sāka komponista karjeru 60. gados. Šajā platē iekļautas divas dziesmas, kas pieder viņa populārākajiem darbiem.
ĀNK
ĀNK var būt:
ABC (portāls)
No interneta mājaslapas, kuru agrāk pārraudzīja viens darbinieks, portāls izveidojies par mediju ar profesionālu žurnālistu komandu, kura spēj lasītājiem sagādāt gan informāciju par nopietniem nozares jautājumiem, gan arī relaksēties, klejojot pa neskaitāmajām fotoattēlu galerijām.
No 2008. gada 1. janvāra līdz 1. jūnijam publicēti 1172 raksti jeb vidēji mēnesī 234 publikācijas.
Zilte
Zilte (,, frīzu: Söl) ir lielākā Vācijas sala Ziemeļjūrā. Tā atrodas Vācijas ziemeļos pie Dānijas robežas Ziemeļfrīzu salu arhipelāgā. Salas platība ir 99 km². Ziemeļu - dienvidu virzienā salas garums ir 35 km, savukārt rietumu - austrumu virzienā 13 km. Šaurākajā vietā tā ir tikai 400 m plata. Salā dzīvo 21 000 iedzīvotāju. Augstākais salas punkts (Uwe-Düne) ir 52 metrus virs jūras līmeņa.
Kolembolas
Kolembolas, lēcastes (Collembola) ir segžokleņu kārta. Tie ir sīki (0,2-5 mm, retāk 5-9 mm) seškāji, kas klāti ar matiņiem, zvīņām vai arī ir kaili. Bieži vien ķermenis ir slaids, iegarens, bet ir arī drukns, ieapaļš. Galva ir vērsta uz priekšu vai noliekta. Mutes orgāni segti, grauzēja vai dūrēja-sūcēja tipa. Galvas taustekļi ar 4—6 posmiem, pie kam pēdējie posmi var būt vēl sekundāri dalīti (gredzenoti). Dažām sugām pie trešā taustekļa posma izveidots īpašs maņu orgāns — antenālorgāns, kas sastāv no maņu vālītēm, nūjiņām, konusiem un aizsargmatiņiem. Bez tam taustekļa pamatnē var atrasties postantenālorgāns (aiztaustekļa orgāns); tas sastāv no padziļinājuma ar dažāda veida un skaita vairāk vai mazāk komplicētām maņu kārpiņām. Acis saliktas no l—8 actiņām — omatidijām, vai arī to nemaz nav. Vēders ar 6 posmiem. Uz pirmā vēdera posma atrodas ventrālais tubuss (elpošanas ierīce). Ceturtajam posmam ir dakšveidīgi zarota nepāra piedeva — lēcējdakša, ko lieto lēkšanai. Tā sastāv no nedalītas pamatdaļas (manubrium), diviem zariem (dens), kuri nobeidzas ar smailēm (mucro). Lēcējdakšas nostiprināmā ierīce (retinaculum) atrodas uz trešā vēdera posma. Dzimumorgānu atveres atrodas piektajā, bet anālās - sestajā vēdera posmā. Stulms (tibiotarsus) ar vienu nagu un pretstāvošu empodiālo piedevu. Dažām formām stulmam ir t.s. tibiotarsālais orgāns, kas sastāv no divām maņu vālītēm un aizsargmatiņa. Attīstība heterometabola. Dzīvo augsnē, zemsegā, uz augiem, skudru ligzdās, virs ūdens, uz sniega u.c. Pārtiek no trūdvielām, aļģēm, sēņu sporām un micēlija, grauž arī augu lapas un dzinumus. Kolembolas ir zināmas arī fosilā veidā kā ieslēgumi dzintarā.
Reikjavika
Vēsture
Turpmāk Reikjavikas vārds nav atrodams nevienā tekstā līdz pat 1752. gadam, kad Dānijas karalis Frederiks V (sala bija Dānijas valdījumā) piešķīra apmetni vilnas pārstrādāšanas uzņēmumam.
Petrs Čehs
Petrs Čehs (cs; dzimis Plzeņā, Čehoslovākijā) ir bijušais čehu futbolists, spēlēja vārtsarga pozīcijā. Ir bijušais Čehijas futbola izlases dalībnieks. Pirms karjeras Chelsea spēlējis Čehijas un Francijas līgu klubos. Čehijas pieaugušo izlasi pārstāv kopš 2002. gada, pirms tam bija U-21 izlases dalībnieks. Čehijas izlasi pārstāvēja 2004. gada Eiropas čempionātā, 2006. gada FIFA Pasaules kausā, 2008. gada Eiropas čempionātā, 2012. gada Eiropas čempionātā un 2016. gada Eiropas čempionātā.
Agata Kristi
Agata Mērija Klarisa Kristi (en, dzimusi, mirusi ) bija angļu kriminālromānu, stāstu un lugu rakstniece. Rakstīja arī romantiskus stāstus ar pseidonīmu Mērija Vestmakota (Mary Westmacott), bet popularitāti iemantoja ar saviem 80 detektīvromāniem un Vestendas teātra izrādēm. Pazīstamākie Agatas Kristi detektīvromānu varoņi ir Erkils Puaro un Džeina Mārpla, tieši darbi par viņiem nodrošināja rakstniecei titulu “Kriminālromānu karaliene”. Savukārt viņas luga “Peļu slazds” tika izrādīta Vestendas teātros no 1952. līdz 2020. gadam, kļūstot par visilgāk izrādīto lugu. 1971. gadā viņai tika piešķirts dāmas tituls.
Biogrāfija
Agatas Kristi debijas romāns bija The Mysterious Affair at Styles, kuru sarakstīja 1916. gadā, bet izdots tika 1920. gadā, jo nebija iespējams līdz tam atrasts izdevēju. Šajā romānā pirmo reizi parādās tēls Erkils Puaro, kā arī inspektors Džeps un Arturs Hastings.
Akadēmiskā vienība "Austrums"
Austrums pēc darbības atjaunošanas Latvijā
Jaunus biedrus studentus aktīvāk sāka uzņemt tikai 1989. gada rudenī. Pirmās austrumiešu regulārās satikšanās vietas bija Latvijas Arhitektu savienības pagraba telpas Pils ielā 11, Kultūras Fonda telpas bijušajā Morberga namā Basteja bulvārī 12 un īsu laiku — Mazajā Pils ielā 17/19. Viesu vakari un svinības notika Arhitektu namā vai dažkārt Kultūras fonda vasarnīcā Jūrmalā. Aktīvi darbojoties, Austrums atguva arī savu vēsturisko mītni Ģertrūdes ielā 123, uz kuru pilnībā pārnāca 1996. gada decembrī.
Endotoksīni
Endotoksīni ir īpaši baktēriju toksīni, kas veidojas, baktērijām ejot bojā. Šādu toksīnu iedarbība ir nespecifiska. Veidojas galvenokārt, gramnegatīvo baktēriju šūnapvalkam atdaloties un šūnām sabrūkot. Pēc ķīmiskās uzbūves tie ir lipopolisaharīdu un olbaltumvielu kompleksi. Endotoksīni ir karstumizturīgi toksīni, spēj izturēt arī 1 h ilgu 120 °C temperatūru.
Ļudovīts Štūrs
Biogrāfija
Štūrs dzimis 1815. gadā Uhrovecas ciemā luterticīga skolotāja ģimenē. Pēc 106 gadiem tajā pašā mājā piedzima cits redzams slovāku sabiedrisks darbinieks — Aleksandrs Dubčeks. No 1827. līdz 1829. gadam Štūrs gāja skolā Ģērā. No 1829. līdz 1836. gadam darbojās prestižajā luterāņu licejā Presburgā, vispirms kā audzēknis, vēlāk kā skolotājs. Iesaistījās "Čehu-slāvu biedrības" (Společnost česko-slovanská) darbā. 1831. gadā sarakstīja pirmos dzejoļus. 1836. gadā Štūrs nosūtīja vēstuli čehu nacionālās kustības darbiniekam Františekam Palackim, kurā rakstīja, ka slāvu protestantu lietotā valoda Augšungārijā (mūsdienu Slovākijā) kļūst nesaprotama vairumam iedzīvotāju, un ierosināja izveidot kopēju "čehoslovāku valodu". Nesaņemdams atbalstu no Palacka, tā paša gada 24. aprīlī Štūrs kopā ar domubiedriem Devīnas pilī zvērēja uzticību slovāku nacionālajai lietai.
1844. gadā Štūrs sarakstīja darbu Nárečja slovenskuo alebo potreba písaňja v tomto nárečí ("Slovāku dialekts un nepieciešamība rakstīt tajā"), bet 1846. gadā — savu galveno darbu Nauka reči Slovenskej ("Slovāku valodas teorija"). Savā darbībā Štūrs novērsās no priekšteča Jāna Kolāra ideju par čehiem un slovākiem kā vienotu tautu. 1845. gada 1. augustā iznāca pirmais avīzes Slovenskje národňje novini (Slovāku nacionālās ziņas) numurs — tā bija sarakstīta jaunajā valodas standartā. No 1846. līdz 1848. gadam Stūrs bija Ungārijas parlamenta (diēta) deputāts Presburgā.